Nusura Tiperu

Ambasada Nusura TIPERU jami'ar diflomasiyar Uganda ce, kuma 'yar siyasa ce mai gogewa a matsayin 'yar majalisar dokoki ta ƙasa da gabashin Afirka. Ta yi aiki a matsayin 'yar Majalisar Matasa ta Mata ta farko a Uganda bayan fitar da Kundin Tsarin Mulki na shekarar 1995.

Daga shekarun 2001 zuwa 2006, an zaɓe ta don wakiltar matan Yumbe a Majalisar Dokokin Uganda kuma ta kasance mai taka rawa wajen tabbatar da zaman lafiya a Arewacin Uganda. Ita ce mai neman zaman lafiya.

Daga watan Yuni 2007 zuwa Yuni 2017, Ambasada Tiperu ta yi wa'adi biyu a jere a matsayin ɗaya daga cikin membobi tara da ke wakiltar Uganda a majalisar dokoki ta 2 da ta 3 ta Gabashin Afirka (EALA) a Arusha, Tanzania; hedkwatar wannan majalisa.

An zaɓe ta ne domin ta wakilci gwamnatin Jamhuriyar Uganda a matsayin ɗaya daga cikin majalisar wakilan jami'ar Musulunci ta ƙasar Uganda. Jami'ar da ke da alaka da kungiyar haɗin kan ƙasashen musulmi (OIC) da ke ƙasar Uganda.

An naɗa Tiperu a matsayin Jakadiyar Uganda a Turkiye a cikin watan Disamba 2021. 

 Tarihi da ilimi 
An haife ta a gundumar Yumbe, yankin Yammacin Nil, a Arewacin Uganda a ranar 21 ga watan Oktoba 1974. Nusura Tiperu ta halarci makarantar Mukono Town Academy a gundumar Mukono don karatunta na A-Level, daga shekarun 1992 har zuwa 1993. Daga nan ta shiga Jami'ar Makerere, babbar jami'a a Uganda, inda ta karanci ilimin zamantakewa daga shekarun 1994 zuwa 1997. Ta kammala karatun digiri na farko a fannin ilimin zamantakewa. 

 Sana'a 
Daga shekarun 1996 har zuwa 2001, ta yi aiki a matsayin 'yar Majalisar Matasa ta Mata, wacce ke wakiltar dukkan mata matasa a Uganda. Daga nan aka zaɓe ta ta zama ‘yar majalisa mace, mai wakiltar gundumar Yumbe a majalisar daga shekarun 2001 zuwa 2006. Daga shekarun 2007 zuwa 2012, ta yi aiki a Majalisar Dokokin Gabashin Afirka a Arusha, Tanzania, mai wakiltar Jamhuriyar Uganda. A watan Yunin 2012, an sake zaɓen ta don yin aiki iri ɗaya na wani wa'adin shekaru biyar. 

 Sauran nauyi 
Nusura Tiperu Omar mamba ce a tarihin  kwamitin tsakiya na National Resistance Movement, jam'iyyar siyasa mai mulki a Uganda tun a shekarar 1986.  Ita ce kuma shugabar kungiyar mata musulmi ta duniya. Mahaifiyar 'ya'ya uku ce; 'yan mata biyu da namiji ɗaya. Namutebi, Joyce (2012). "Uganda's EALA MPs for 2012–2017". New Vision Mobile (Kampala). Archived from the original on 17 February 2015. Retrieved 16 February 2015. Tana iya magana da harsuna kamar haka: Turanci, Swahili, Alur, Aringa da Luganda. Daga shekarun 2012 zuwa 2015, ta yi aiki a matsayin mamba a Hukumar EALA. Hukumar "tana tafiyar da al'amuran Majalisar, tana tsara harkokin kasuwanci da shirye-shiryen majalisar, da kuma naɗa mambobin sauran kwamitoci." 

 Duba kuma 

 Al'ummar Gabashin Afirka
 Majalisar Uganda
 Margaret Zziwa
 Daniel Kidega

 Manazarta 

Rukuni:Haihuwan 1974
Rukuni:Rayayyun mutane